Vidite ih! Mladi, sretni, zaljubljeni…
Tko ne voli dobru ljubavnu priču?
Onaj trenutak kad pogledaš osobu u oči i sve drugo iščezne.
Iščeznu i njezine mane. I jedino želiš…
O, žalim ako ste pomislili da je ovo takva ljubavna priča!
Jest, no nisu oni protagonisti.
Barem ne jedini.
U ovoj je priči glavna protagonistica ona.
Gardedama.
Elena Bianda, na usluzi!
I, da, ovo je moja priča.
Pa bih je vjerojatno ja trebala pričati.
Dakako. Samo izvolite, gđice Bianda.
U redu. Počnimo od samog početka.
Ja nisam sluškinja, ako to mislite.
Znam čitati i pisati.
Dobro sam obrazovana, no iznad svega sam razborita.
Zato sam najbolja gardedama u gradu.
No nisam jedina.
Neki nas nazivaju „družbenicama”.
Imućni roditelji plaćaju mi da im savjetujem kćeri o ljubavi,
da štitim njihovu krepost i pomognem im naći idealna udvarača.
UDVARAČI
Prestar.
Premlad.
Neotesan.
Savršen,
ako ste voljni udati se za njegovu majku.
Ne!
Ne.
Nemojte krivo shvatiti.
Obožavam ljubavne priče. Osobito one sa sretnim svršetkom.
-Da, hoću. -Da, hoću.
Da, hoću.
Da, hoće.
Živjeli! Hura!
U ovom je poslu loše to što, obavim li ga dobro,
završi.
ANTONIO BIANDA DE TEJADA I OBITELJ
Iskreno, dobro bi mi došao vaš savjet.
Ne ide mi baš najbolje.
Otac udovac. Tri kćeri.
Nije da se veselim njihovoj nesreći,
no to su tri sestre.
Tri!
Godinama bih imala posla. Ne smijem propustiti takvu priliku.
Pedeset peseta za knjige i kvit smo.
Hvaljen Isus i Marija.
Navijeke.
Oprostite mi, sagriješih.
Ne gledajte me tako.
To su očajničke mjere.
Ugledna obitelj.
Pristojne mlade žene.
Majka im je lani umrla.
ANĐELAK, 20 GODINA
Vrijeme je da se vrate u društvo. Ja ću se za to pobrinuti.
KNJIŠKI MOLJAC, 18 G.
NEOBIČNO STVORENJE, 14 GODINA
Moram se držati Osnovnog priručnika za dobre družbenice
da ne pogriješim.
Jer ti samo jedna pogreška može upropastiti život.
Pa makar to bila najljepša pogreška.
Vjerojatno znate kamo ovo vodi.
Postoji li ljubavna priča bez nesretne junakinje?
Priznajte. Jedva čekate da vidite što će biti.
O, NE! MOJE SRCE!
PRIRUČNIK ZA MLADE DAME
1. LEKCIJA: ZABRANJENO JE ZALJUBITI SE
Gospođice…
-Elena Bianda. -Bianda. Elena Bianda.
Uistinu imate mnogo preporuka i sjajne su.
No niste li premladi za gardedamu?
Vi ste premladi da biste imali tri kćeri.
Očito niste Don Pedro Mencía.
Santiago Torres. Drago mi je. Sjednite.
Don Pedro zadužio me da proberem kandidatkinje.
-Ima ih još? -Nadali ste se da ste jedini?
Samo se nadam da sam najbolja.
Jamačno ste se informirali o obitelji.
Imam neka saznanja.
Recite, volite li čitati?
-Čitam kad god mogu. -Ne mislim na Bibliju.
Ni ja.
Što ste posljednje pročitali?
Mobyja Dicka. No prije toga Milostivu Savršenu.
Volim bilo koji žanr. Bitno mi je da je štivo kvalitetno.
Kvalitetno? To je relativno.
Nisam znala da razgovaram s književnim kritičarom.
Rijetko susrećem dame koje toliko vole sarkazam. Gotovo nikada.
-Pogrešno ste me shvatili. -Je li?
Već sam mislio da me smatrate budalom.
I ja bih to mogla za vas reći. Jamačno niste bili zlonamjerni.
Kako se s takvim temperamentom kanite nositi s trima mladim damama?
Šah.
Ne znam.
Uz vašu neprocjenjivu pomoć?
-Don Pedro. -Santiago, što radiš ovdje?
Ma ništa.
Tražio sam vas i naletjeh na gđicu Biandu.
Ostavit ću vas. Morate razgovarati o važnim temama.
Gđice Bianda.
Oprostite, gđice Bianda.
To je vjerojatno maslo mojih kćeri. Moje im je kumče najdraži pijun.
Hoćemo li protegnuti noge?
Svakako.
Nije stara cura.
Dobro izgleda.
S obzirom na to da je… Hej!
…najbolja gardedama u gradu, nije jako stara.
Ako nije pametna, nije nam korisna.
Jest, pametna je.
Samo je vaš otac treba primiti.
Donedavno sam mnogo izbivao zbog posla.
Putovao sam po Europi i afričkome kontinentu.
Moja se supruga brinula za naš dom i kćeri.
Shvaćam. Žao mi je, g. Mencía.
U ovakvim trenucima bitno je da se imaju komu povjeriti.
O nekim stvarima mlada žena ne može razgovarati s ocem.
Neke tajne kćeri ne mogu reći zbog čednosti.
To je prirodno. Tako mora biti.
-Bitno je da steknem njihovo povjerenje. -A kako ćete steći moje?
Polovina gradskih gardedama želi raditi u ovoj kući.
I ja sam ostala bez roditelja.
Vidimo se sutra, gđice Bianda.
Budite točni.
Tri kćeri.
Dugoročno namještenje. Čestitam.
Žalim što nisi uspjela razgovarati s Don Pedrom, Alicia.
Bez brige. Imam posla napretek.
Nadam se da ti sestre neće zadavati probleme.
Probleme?
One su krasne mlade dame.
Dakako. Apsolutno krasne.
Elena!
Idemo!
Nadam se da me nije vidio. Pronađe li me, propadoh!
Gđice Bianda, kako ste?
Ako želite izaći, preporučujem vam vrata, ne zid.
Dakle, dobili ste namještenje.
Volite jednako loše knjige kao moje prijateljice.
Pa, ne bih znala. Pretpostavljam.
Mislila sam da će dan biti dobar, no nipošto nije bio.
Cijeli nam život ovisi o ulasku u novu obitelj.
Uranili ste.
Molim?
Rečeno vam je da dođete točno u osam sati.
U ovoj kući osam znači osam.
Ne osam i pet ni pet do osam.
Čekajte do osam.
Imate li sat?
Samo ću jedanput ovo reći.
Morate ustati u 7.30.
Tada služinčad počinje raditi.
Imate pola sata da se dotjerate
jer gospođice Mencía silaze na zajutrak u osam.
Jest ćete s gospođicama do 8.30.
Zatim sam ja zadužena za njihovo obrazovanje i odgoj.
Vi ćete se, dakako, držati postrani.
Vaše odaje.
Pokraj vas su odaje gđice Cristine.
Najstarija je, pa vam je ona prioritet.
Ove dame nisu nalik na druge kojima ste služili.
Koje sam „pratila”, molim lijepo.
Sad se donekle i vi prezivate Mencía.
O vama ovisi budućnost triju žena.
Nadam se da ste dorasli zadaći.
Jer, ako niste,
osobno ću o tome informirati Don Pedra.
U mene ima najviše povjerenja.
Uvjeravam vas da se to neće promijeniti.
Život mi se sve više komplicira.
Najprije kočija, a sada Doña Angustias.
Gđice Bianda!
Smjesta izađite!
Tako li dočekujete gđicu Biandu?
Ispričajte se ili ću morati…
Ostavite nas.
Molim vas.
Što? Kaznit ćete me?
Zbog psine?
Veoma neukusne psine!
I najbolje u mom životu.
Kako li sam izgledala!
Ne kanim dopustiti ovakvo vladanje!
Premlada sam za srčani udar, zar ne?
Nadam se da se ovo neće ponoviti!
Premladi ste da vam tražim muža.
Objema je u interesu da budemo prijateljice.
Još ste gori od Doñe Angustias!
U interesu nam je i da ona ne sazna.
-Da. -Ne.
-Da. -Ne!
Neke psine ne smiju biti dopuštene.
Slažem se. Carlota zaslužuje prijekor i kaznu.
Jer ju je uplašila? Cristina!
Angustias, ostavite nas. Riješit ću to.
Budite dobre.
Zašto je uvijek braniš?
-Jer je to glupost! -To sam i ja rekla.
Ne, drsko je prema gđici Biandi.
-Ma nije. -Oprostite nam.
Oprostite mojoj sestri. Umišlja da je glavna.
-Brinem se za vas dvije! -Ne moraš. Nisi mama!
Oprostite nam. I dobro došli.
Dobro došli.
Znam što ćete reći, da zbog sestara ne mogu usnuti.
Priznajem, prvi dan nije bio trijumfalan…
no nije samo zato.
Jeste li čuli to?
Kamo ste pošli?
Samo idem malo na zrak, gđice Bianda.
Prehladno je za ovakvo izdanje.
Radije se vratite u postelju.
Pokvarila sam joj naum,
no ne mogu si priuštiti skandal.
Gospođice!
Jučer su se sramotno ponašale.
Vaše kćeri trebaju disciplinu.
Sumnjam da je ta dama može osigurati.
Eto potvrde.
Stroga je i uhodi.
Bez brige, Angustias. Kako rekoh, ovo je samo proba.
Vidjet ćemo je večeras.
-Večeras? -Ako podbaci…
Što je večeras?
Osobno ću je otpraviti.
U redu.
-Angustias! -Što radite tu, znatiželjnice?
To je puka podudarnost.
Ili ste po prirodi nepovjerljivi?
To je retoričko pitanje. Znam odgovor.
Ugodan vam dan.
Dobro jutro.
Izvrsno.
Upravo nam je to trebalo. Zajutrak u miru.
-Moja sestra… -Nesnosna si!
-A ti si dosadna, Cristina! -Pa što ako sam dosadna?
Smijte se. Hajde, smijmo se.
Dobro jutro, Don Pedro.
Ispričavamo se. Upravo pucamo od smijeha.
Imate vrlo zabavne kćeri.
Angustias mi kaže da vas jučer nisu lijepo dočekale.
Ma, tipične sestrinske prepirke!
Često sam to viđala.
Ali vaše mi se kćeri uistinu čine
poput anđela.
Doña Angustias čeka vas na nastavi.
-I danas nije dobre volje. -A kada jest?
Ispričavamo se.
Pođimo.
Sad kad smo sami, želim razgovarati s vama o važnoj stvari.
Evo iznenađenja.
Recite.
Večeras Ortege organiziraju zabavu u svom domu.
Vrijeme je da se moje kćeri vrate u društveni život.
Osobito Cristina.
Ovo je prilika da se sastane s mladićem koji joj se udvara.
Mislite na svoje kumče? G. Torresa?
Santiaga?
Ne, zaboga!
O, ispričavam se.
Njezin udvarač zove se Eduardo Espinosa de Monier.
Znate li ga?
Dakako. On je pristojan, naočit mladić iz dobre obitelji.
Prikladan je udvarač.
Moja je žena posredovala.
No nije bila sigurna što osjećaju.
Bez brige, Don Pedro. Ja ću se brinuti za gđicu Cristinu.
Dobar dan, gospođice.
Može li ovo za večeras?
Ne znam idem li.
Čini se da bol neće proći.
Cijeli će vam život nedostajati.
Ali može vam nedostajati dok ležite u postelji,
svađate se sa sestrama i propuštate život,
ili možete živjeti.
Što bi vaša majka rekla?
Voljela je zabave.
Zacijelo ne bi htjela da provedete najbolje godine u postelji.
I da pazite na sestre kao da ste im majka.
Morate izaći.
Morate se smiješiti i uživati.
I dopustiti da s vama ide pristali mladić koji je poslao ovu poruku.
Nije li to smisao života?
Sve bih dao da vas svaki dan gledam kako silazite niz te stube.
Dugo nisam vidio da se ovako smiješite.
Ona je dijelom zaslužna. Moja družbenica Elena Bianda.
Drago mi je.
Večeras ćete biti obična gošća.
Bit ćemo pristojni.
Pokušavate šarmirati pratilju. Suptilno, g. Espinosa!
A ti smiješ večerati što god želiš.
Ima li u smočnici otrova?
-Pretpostavljam da je i ona htjela ići. -Tako je.
Pođimo ako kanimo stići na vrijeme.
Da me nema, večeras biste imali puno posla.
Morate mi objasniti zašto muškarci više gledaju ženu koja ima pratnju.
Santiago?
Cristina. Eduardo.
Mislio sam da i piskarala katkad predahnu.
Ne znaš uživati u životu?
-Kao oni što žive od rente? -Neki ljudi rade jer žele raditi.
On ne podnosi dokonost. O čemu je današnji članak?
Vojvoda i vojvotkinja od Fernán Núñeza organiziraju zabavu…
Koliko bi kočija stalo ovamo?
Težak je posao brojiti kočije.
Još bolje. Pozvat ću mladu damu na ples.
Gđice Bianda, ako dopuštate…
Bilo mi je drago, Cristina.
Eduardo i vi stari ste prijatelji, zar ne?
Samo znanci.
Bianda, imate li obitelj?
Zašto pitate?
Znatiželjan sam.
Zašto ne odgovorite?
Čudi me što vas toliko zanima moj život.
A mene to što je gardedama takva dijalektičarka.
Muči vas to što sam rječitija ili što niste mudri kako ste mislili?
Izmotavat ćete se ili ćete odgovoriti?
Morate mi reći kako ste saznali što moje prijateljice čitaju.
Što želite reći?
Ništa.
Vidim da volite biti obaviješteni, a neupadljivi.
Kao i vi, koliko vidim.
Vodite bilješke dok se svi zabavljaju.
Neki su rođeni da budu lica u romanima, a drugi da ih pišu.
Nadam se da bar dobro pišete.
Hej…
Molim lijepo.
Možda sam loš književni kritičar, no dobar sam pisac. Jamčim vam.
Vidjet ćemo. Nisam čitala vaš roman. A sad se ispričavam.
Kako ide prva zabava s obitelji Mencía?
Krasno je počela. Taj je mladić veoma naočit.
Nije nam zadaća da se zaljubimo.
Nitko se ne mora zaljubiti. Samo im trebamo pronaći muža.
Moramo to prihvatiti. Sve ćemo ostati neudane.
Bolje to nego samosažalijevati se.
Ne znam za vas, no ja ne želim gladovati na ulici.
Sudeći prema tome kako si ga gledala, hoćeš.
Idem po sok. Želite li vi?
-Ne. -Ne.
Hvala na informacijama o obitelji.
Reći ćeš mi kako si dobila namještenje, zar ne?
Rekla sam da nemam obitelj.
Slagala si.
-Ali to nije ono najgore. -Ne?
Gabriel je ovdje.
Gdje točno?
Vidjela sam ga neki dan izlazeći iz kuće. U gradu je.
Kakva podudarnost!
Sazna li da sam ovdje…
Ako tko sazna?
Alicia, nepristojno je prisluškivati tuđe razgovore.
Smiri se. Samo sam se došla pozdraviti i pitati kako ide s obitelji Mencía.
Čudesno.
-Drago mi je. -Ma svakako.
Srećom, odabrali su me na posljednjem razgovoru. Imam mladu damu.
Albu de Ibáñez.
Ta mlada dama nije veoma zahtjevna.
A sestre Mencía…
Cristina je krasna.
No Sara je neobična mlada dama.
Vrhunski se služi lepezom.
Tri sestre,
triput više posla.
-Nijednom te nije nagazio. -Šarmantan je.
I veoma naočit.
Znaš što kažu za one koji znaju plesati.
Ne. Što kažu?
Ne slušaj ih, dušo. Djevojke danas imaju nepristojne misli.
Doña Paquita, čujete samo ono što želite.
I vidi kako je dobro ispalo. Trebaš se ugledati u mene.
Trebala bih poći.
Eduardo čeka da prošeće sa mnom.
Romantična šetnja. Krasno!
Zabavite se!
-Doduše, nasamo… -Ići ću s njom.
-Dakako. -Nisam ni sumnjala.
Hvala, Esther, što si nam preporučila najbolju gardedamu u gradu.
Sve za dobru prijateljicu! Zar ne, Josefina?
Jasno. Sve.
Elena!
Gđica Sara… Molila si me da je držim na oku.
Ne mogu je naći.
Molim?
Eto vidiš, tri su prevelik zalogaj.
Nešto se dogodilo?
Ne. Ovo je nešto privatno.
-Želite li da idemo s vama? -Ne. Sve je u redu.
Možete mi vjerovati.
Začas ću doći.
-Sjećaš li se? -Što radite?
-Poznajete dr. Aguilara? -Mislim da sam ga sinoć vidjela u kočiji.
Ispričavam se. Znam da to nije najbolji način…
Liječio sam njezinu majku prije negoli je…
Vidio sam kako se Sara brine o njoj.
Vidio sam njezinu želju za znanjem.
Iskreno, bila bi šteta ne njegovati taj talent i predanost.
Aha! Dakle, vi ste joj učitelj.
Tako je. Učitelj.
Hvala vam, doktore. Možete ići.
Vidimo se preksutra.
U redu.
Nemojte nikomu reći.
Bolje da misle da ste raspuštenica?
Nego da znaju da učim medicinu?
Svaka obitelj treba crnu ovcu, zar ne? To je takoreći institucija.
Zašto to tajite?
Otac mi to ne bi dopustio.
Trebam njegovo dopuštenje da upišem Medicinski fakultet.
Mislila sam, prođem li na prijamnom ispitu,
možda se predomisli.
Samo me nekoliko dana nemojte odati.
Jedino vas molim da mi dopustite da sama izaberem svoj put.
Vidite?
Sve u redu?
Kako i treba biti, Don Pedro.
Vrijeme je da pođemo.
Vi pođite. Gđica Cristina i ja doći ćemo poslije s Eduardom.
Dobro je da ih vide zajedno.
Hvala vam, gđice Bianda. Idemo li?
-Mogu objasniti. -Posve je jasno.
-Elena. -Tiho!
-Sve u redu? -Da. Savršena zabava!
I? Ne odlaziš valjda?
Ne, naravno. Samo sam izašla na zrak.
Gdje je gđica Cristina? Ostavila si je samu?
Vidjela sam je s udvaračem. Izgledali su veoma prisno.
Stavila bih ruku u…
Vatra!
Upomoć! Vatra!
Elena!
Ne, Elena!
Maknite se od grma.
Jeste li dobro?
Umalo se nisi opekla, mila.
Najbitnije je da nitko nije stradao.
I da nitko nije saznao što je bilo.
Ja jesam i to je dovoljno.
Što ste mislili?
Da trebam prestati izigravati majku sestrama i biti svoja.
Načas biti sretna.
Sami ste mi rekli: „Živite!”
Mislila sam na ples, ne na ovo.
To je bio izraz iskrene ljubavi.
Pretpostavljam da ćete se uzeti.
Radi svog i mog ugleda.
Zamislite da se pročuje.
A mislila sam da će vaša sestra biti problem.
-Žao mi je. -Neka ti ne bude.
Ja se ne kajem.
Isprosit ću te. Vjenčat ćemo se i biti sretni.
Ljubim te.
Još sam ovdje.
JEDAN MJESEC POSLIJE
Ne, ovo nije za sprovod.
Danas je velik dan. Nikad se nisam ovoliko veselila prosidbi.
Ne.
-Ne! -Nećeš ostati na prosidbi?
-Ne mogu. -Ovo mi je najsretniji dan.
Gđica Bianda, uvjerite ga da ostane.
Ako vi ne možete, sumnjam da ja mogu.
Ima pravo. Pokušao sam odgoditi…
Ne vjerujem ti. Što je tako bitno da se ne može odgoditi?
Pa, iskreno, ne mogu ostati jer ne bih mogao…
reći ne svom šefu.
Posao podrazumijeva veliku odgovornost i…
Žalim, ali moram ići.
Mislila sam da će reći nešto drugo.
Sviđa vam se?
Prekrasno je.
Nervozna sam.
Sve će ispasti savršeno.
Kakav je plan za večeras?
Kočijaš će vas čekati nakon prosidbe.
Ali morate se vratiti prije ponoći.
Otac će vam se tada vratiti. Ostavit ću stražnja vrata otvorena.
Hvala vam.
Ozbiljno?
Što fali crnini?
To je prosidba, ne sprovod.
Nije li to isto?
U redu.
Ali bez psina!
Gđice Bianda, zanimaju me vaše metode.
Kako postignete da ucviljena djevojka najedanput…
Trebate moje usluge? Najbolja sam, no ne činim čuda.
Čuda jedino Djevica Marija čini.
Nisi ostao na prosidbi?
Ne mogu više, Juana.
Gotovo je.
Znaš kako kažu, momče.
Kad pročitaš jednu knjigu, uzmi drugu.
Evo.
Kada dam znak, zasvirajte.
Je li mu se nešto dogodilo?
Nadam se, za njegovo dobro.
Zacijelo će uskoro doći.
Evo ga!
Dolazi!
Kakva dobrodošlica!
Kao za kralja.
Donosim poruku za gospođicu Cristinu Mencíju!
Prestanite!
Tko će mi platiti za dostavu poruke?
„Gđice Mencía, žalim što vam davah lažne nade.
Smjesta odlazim u Pariz. Ne tražite me.
Naš je brak nemoguć. Žalim što vas ovime…”
Kćeri, otvori vrata.
Samo želimo razgovarati.
Možda se baci kroz prozor.
Pa da se sva zakrvavi? Ne.
-Cristina. -Utopi se u rijeci?
-To je staromodno. -Otvori vrata.
Cristina!
Smijem li?
Gospođice, posve je normalno da se ovako osjećate.
Obitelj će vam uvijek biti pri ruci. I ja.
Doña Angustias također.
Ne moramo razgovarati ako ne želite.
Dobro sam društvo i u tišini.
-Otrov! -To je bolje. Urednije.
Bolje da ne pitam kako ste.
Bez brige, cijeli je život pred vama.
Nisam dobila mjesečnicu.
Obično je točna kao urica.
Trudna sam.
Sazna li netko, propadoh!
Što ću sada?
Što ćemo sada?
Nitko ti ne kaže što da radiš u ovakvim trenucima
jer, iskreno, nikad ne pomisliš da se to može tebi dogoditi.
Sada samo znam da su dva života u opasnosti.
Njezin
i moj.
Gđice Bianda, upozoravam vas da je ovo tek početak.
Da radije ja nastavim?
Ne!
Mislite da možete sve sami?
Prijevod titlova: Vojmir Špoljarić